**קורס מנהיגות צבאית – תקצירי הרצאות**

**האלוף (במיל') שי אביטל**

**תקציר קו"ח:**

אלוף (במיל') שי אביטל נולד וגדל במושב ארבל ב1952., למד בבית הספר החקלאי "כדורי. התגייס לסיירת מטכ"ל בשנת 1970 בה שירת בהמשך כמפקד צוות, מפקד הפלגה הייעודית ומפקד היחידה בין השנים 1982-84. בעת שירותו ביחידה לחם במלחמת יום הכיפורים כמפקד צוות תחת פיקודו של יוני נתניהו ז"ל בגזרת רמת הגולן. בהמשך לחם בחזית הדרום ממערב לתעלת סואץ. התנדב לכוחות הפורצים במבצעי חילוץ בני הערובה בבית הילדים במשגב עם, פיקד על צוות ופרץ בחוליה המובילה בבית שאן, פיקד על חילוץ האוטובוס קו 300. במלחמת לבנון הראשונה פיקד על סיירת מטכ"ל ועמד בראש חייליה בעת הלחימה. אביטל מילא שורת תפקידים בכירים בצה"ל, בין היתר - מג"ד שריון, מחט שריון, מח"ט טול-כרם קלקיליה באינתיפאדה הראשונה, מפקד אוגדת הצנחנים, מפקד האוגדה המשוריינת בחזית הסורית. יועץ הרמטכ"ל לענייני טרור, ומפקד הגיס הצפוני.

במהלך שירותו השלים בהצטיינות קורס סיור ביחידת הריינג'רס של צבא ארה"ב, וכן שנת לימודים בבסיס הפיקוד והמטה של המארינס. לאביטל תואר ראשון בהצטיינות במדעי הקרקע והמים ובכלכלה חקלאית מהפקולטה לחקלאות של האוניברסיטה העברית, ותואר שני במנהל ציבורי מאוניברסיטת הרווארד, בה למד במסגרת התכנית לפיתוח מנהיגות של קרן וקסנר.

בשנת 2002 פרש מצה"ל ובשנת 2006 מונה למנכ"ל המשרד להגנת הסביבה. בינואר 2012 חזר לשירות בצה"ל כדי להקים את מפקדת העומק, והיה למפקדה הראשון. באוקטובר 2014 סיים את תפקידו והשתחרר מצה"ל. מתגורר במושב ארבל עם אשתו אורית, אב לארבעה ילדים וסב לחמישה נכדים. הקים משק חקלאי, מרצה לפורומים מגוונים ומייעץ בנושאי בטחון לחברות שונות.

**ייחודיות ההרצאות שלי**

בהרצאות אני מתאר ומנתח אירועים בהם השתתפתי כלוחם וכמפקד לא רק מההיבט ההיסטורי אקדמי אלא בעיקר מנקודת מבט וניסיון אישי.

במהלך חיי ושירותי בתפקידי ציבור ובצבא, תמיד למדתי ופיתחתי נקודות מבט יצירתיות ולעולם לא קיבלתי כמובן מאליו תפיסות קיימות אלא, לעיתים לבד גישות מתאימות יותר למציאות הקיימת.

גישה זאת שלי זכתה מחד לרספקט אך בעיקר, כאשר נעשתה בזמן אמת גרמה לי להתמודד עם ממסד שמרני קשיח.

בכל מפגש בקורס זה, יינתן רקע היסטורי/פוליטי קצר הקשור לתוכן האירועים הנדונים בו, אמשיך בהצגת האירועים, case study ואסכם בתובנות הקשורות לסוגיות מנהיגותיות.

* לאורך ההרצאות ישולבו קטעי וידאו דוקומנטריים, מפות וקטעי עיתונות אותנטיים.

**יחידות תוכן – קורס מנהיגות צבאית:**

|  |
| --- |
| 1. **מלחמת יום הכיפורים אוקטובר 1973– עוצמת הפיקוד הזוטר**
 |
| רקע היסטורי/ פוליטי | על המצב הפוליטי והצבאי ערב פרוץ המלחמה, ההפתעה הגדולה |
| Case study תשתיתי | לחימה ברמת הגולן: התמודדות עם איום הארטילריה, חילוץ יוסי בן חנן מול פני הסורים. הקרב עם הקומנדו הסורי |
| סוגיות מנהיגותיות | 1. אוטונומית המנהיג הזוטר ביותר
2. על האחריות האישית ,המחשבה העצמאית והבנת המערכה הרחבה.
 |

|  |
| --- |
| 1. **מלחמת יום הכיפורים אוקטובר 1973 – עוצמת הפיקוד הזוטר**
 |
| רקע היסטורי/ פוליטי | הלחימה בחזית הדרום |
| Case study תשתיתי | 1. קרב בפאתי איסמעיליה – כניסה חפוזה.
2. פשיטה לג'בל עאתקה שממערב לעיר סואץ.
 |
| סוגיות מנהיגותיות | 1. לימוד תוך כדי מלחמה : יישום ניסיון פיקודי אישי מחזית הגולן בקרבות ההמשך בחזית הדרום.
2. מוסר לחימה – מתי מאפשרים לחיילי האויב לחזור בשלום הביתה.
 |

|  |
| --- |
| 1. **מבצעים מיוחדים**
 |
| רקע היסטורי/ פוליטי | המערכה שבין המערכות |
| Case study תשתיתי | דוגמאות ממבצעים מיוחדים שונים |
| סוגיות מנהיגותיות | 1. האם ישנן הצלחות מקריות?
2. חשיבות יסודיות ההכנה
3. איוש נכון – מבוסס על חסרונות המנהיג/ מפקד (כנות ואגו)
4. מיקוד אישי - פרוז'קטור וחריפות מחשבה בזמן הפיקוד בשטח.
 |

|  |
| --- |
| 1. **לוחמה בטרור שנות ה-70 ו ה - 80– אירועי בני ערובה**
 |
| רקע היסטורי/ פוליטי |  |
| Case study תשתיתי | קו 300, בית הילדים במשגב עם/או בית שאן. |
| סוגיות מנהיגותיות | 1. עקרונות הלוחמה בטרור ;טרוריסטים בין בני ערובה.
2. עוצמת האדם/ הלוחם הבודד
3. מהירות קבלת החלטות מורכבות
 |

|  |
| --- |
| 1. **מלחמת לבנון הראשונה יוני 1982 – דרג פיקוד הביניים**
 |
| רקע היסטורי/ פוליטי | על התנאים שהובילו ליציאה למלחמה. |
| Case study תשתיתי | לחימה בגזרה המזרחית בלבנון – המיוערת וואדי שעבא |
| סוגיות מנהיגותיות | 1. דרג פיקוד הביניים: "מצד אחד אוחז ברמטכ"ל ומצד שני נוגע בחייל"
2. תהליך התבגרות פיקודי, התפכחות למול סיטואציית לחימה במלחמה שאין עליה קונצנזוס.
3. "אי אפשר לרמות חיילים ההולכים להקריב את חייהם": על חשיבות הגדרת מטרות בהירות ואמיתיות בלחימה – כנות מול הדרג הלוחם.
4. יוזמה, היסוס והתמסרות – כשהפקודות אינן מבוססות על אמון.
5. "סדר חדש בלבנון" – על היומרה ומגבלות המדינאים לשנות סדרי עולם בתרבויות אחרות
6. ביצוע השוואה למצב האמריקאים במלחמה בעיראק.
 |

|  |
| --- |
| 1. **מלחמת לבנון הראשונה אוגוסט 1982– בפאתי ביירות**
 |
| רקע היסטורי/ פוליטי | התקדמות הלחימה, הכניסה לביירות  |
| Case study תשתיתי | המאבק האישי וההתנגדות לכניסה לביירות מול רפול ושרון ז"ל, חילוץ הנגמשים בביירות ונסיון ההדחה מהפיקוד על סיירת מטכ"ל |
| סוגיות מנהיגותיות | 1. באיזה אופן יכול להשפיע דרג הביניים על קבלת ההחלטות של האסטרטגיות של הדרג המדיני
2. המחיר האישי הכרוך בעמידה מול המצפון. "אנשים צעירים משלמים את מחיר האגו של המנהיגים".
3. על מה אתה כמפקד מוכן לסכן את חייליך?
 |

|  |
| --- |
| 1. **התקוממות עממית – האינתיפאדה הראשונה 1987-8**
 |
| רקע היסטורי/ פוליטי | תקופת האינתיפאדה הראשונה |
| Case study תשתיתי | תפיסת המבצעים המיוחדים, פגישה אישית עם שה"בט רבין ז"ל |
| סוגיות מנהיגותיות | 1. על היכולת לזהות מכנה משותף ואנושיות מול האוכלוסייה העוינת.
2. מציאת פתרונות חלופיים למדיניות "שבירת הידיים והרגליים" ע"י פיתוח תפיסת המבצעים המיוחדים
 |

|  |
| --- |
| 1. **רצועת הבטחון בדרום לבנון – 1986-2000**
 |
| רקע היסטורי/ פוליטי | הלחימה ברצועת הבטחון בדרום לבנון ודילמת הנסיגה. |
| Case study תשתיתי | 1.פיקוד אישי על קרב מול החיזבאללה בגזרת ה"בופור". ויישום לקחי לחימה מהגזרה המזרחית במלחמת לבנון הראשונה.2. מסמך שכתבתי אשר נשלח לרמטכ"ל , ליפקין שחק, ולבכירים נוספים, אשר מבקר את הקבעון המחשבתי ואת השמרנות של המערכת לעומת לקיחת יוזמה ולקיחת סיכון מחושב בנסיגה מרצועת הבטחון לגבול הבינלאומי – התמודדות אישית מול מערכת.  |
| סוגיות מנהיגותיות | בין לחימה אישית ברצועה – דוגמא אישית בשגרת לחימה, לבין ההבנה האסטרטגית לגבי חוסר התכלית בישיבה ברצועת הבטחון בלבנון והמאבק האישי לשכנע את המטה הכללי ושר הבטחון לסגת ממנה |

|  |
| --- |
| 1. **הקמת מפקדת העומק – 2012-2014**
 |
| רקע היסטורי/ פוליטי |  |
| Case study תשתיתי | סיפור הקמת מפקדה חדשה בצה"ל |
| סוגיות מנהיגותיות | 1. הקמת מפקדה חדשה בצה"ל – יצירת אסטרטגיה לארגון חדש
2. התנהלות בסביבה פוליטית בכירה
3. התמודדויות מול התנגדויות
4. קביעת יעדים, אסטרטגיה ומדיניות לטווח ארוך
 |

|  |
| --- |
| 1. **סוגיות ערכיות**
 |
| רקע היסטורי/ פוליטי | * רעות וחברות בשדה הקרב ובשגרת השרות בצבא.
 |
| Case study תשתיתי | סיפור החילוץ של יוסי בן חנן במלחמת יוה"כ, קו 300 ומקרה של סיוע למפקד בכיר בתקופה משברית בפיקוד.  |
| סוגיות מנהיגותיות | 1. רעות וחברות – דרך סיפור חילוץ יוסי בן חנן ועוד.
2. מתי צועקים 'חדל': על השלב בלחימה בו מפסיקים לירות, ומאפשרים לאנשים לחיות. דרך סיפור חילוץ בני הערובה בבית שאן ואירוע קו 300 בהיבט המוסרי.
 |